

**У П А Т С Т В О**

**за спроведување на уписи во академската 2020/2021 година**

**I Пријавување на кандидатите**

Пријавувањето на кандидатите се врши елетронски, со испраќање на електронска пошта (e-mail) на следната електронска адреса upisi@uist.edu.mk

Во предмет (Subject) на електронската пошта, кандидатите наведуваат „Пријава за запишување на прв циклус студии на кандидатот (име и презиме)“

Кандидатите кои поради технички или друг вид проблем не можат да ја испратат пријавата по електронски пат, може да се обратат во Одделението за студентски прашања на Универзитетот, на следниве е-маил адреси jasmina.andonoska@uist.edu.mk / elena.naumova@uist.edu.mk или на телефонскиот број 046/511- 000/локал 112.

Во прилог на е-маил пораката **треба да се прикачат (во Attach File) скенирани следните документи** за пријавување и запишување:

1. Пријава за запишување (образец кој е достапен на веб страната на Универзитетот www.uist.edu.mk, и кој кандидатите за упис ќе треба да го преземат, да го пополнат и да го достават во скенирана форма. Називот на документот – пријава е Application for admission of students for the academic year 2020/2021);

2. Оригинални свидетелства од сите класови;

3. Документ за положена државна, меѓународна или училишна матура;

4. Оригинално сведителство за завршено средно образование;

5. Извод од матичната книга на родените (на задната страна од изводот потребно е да има печат дека истиот е траен);

6. Доказ за државјанство на РСМ (уверение или решение), не постаро од 6 (шест) месеци;

7. Потврда за познавање на англиски јазик;

8. Потврда за уплата:

- 500 денари на жиро-сметката на Универзитетот за пријава за упис согласно ценовникот на УИНТ, и уплата за административна такса од 50,00 денари.

Уплатата се врши на следниве сметки:

1. Пријава 500 денари на сметка
* Назив на примачот: Буџет на РМ - УИНТ - Охрид
* Банка на примачот: НБРМ
* Сметка: 100000000063095
* Сметка на буџетски корисник: 160016146878813
* Приходна шифра: 723019
* Програма 46
1. Административна такса од 50 денари на сметка
* Назив на примачот: Буџет на РМ
* Банка на примачот: НБРМ
* Сметка: 100000000063095
* Уплатна сметка: 84015203161
* Приходна шифра: 72231300
* Образец ПП 50

Кандидатите потребно е да достават скен од извршената уплата, во прилог на електронската порака со која се пријавуваат за упис.

Кандидатите кои конкурираат за запишување како вонредни студенти, ги поднесуваат, освен горенаведените, и документите наведени во глава VI точка 3 од конкурсот.

**Напомена:** При пополнување на пријавата, кандидатите задолжително да остават податок за телефонски број на кој може да ги контактира службата за студентски прашања.

**II Физичко доставување на оригиналните документи**

Документите за запишување кои кандидатите ги доставуваат во електронска форма, потребно е да ги достават и физички во просториите на Универзитетот, заради нивна проверка од страна на комисиите на Универзитетот, **во периодот од почетокот на вториот уписен рок, 14.09.2020 година, заклучно со ден 17.09.2020 година**. Документите се доставуваат на обележан шалтер за студентски прашања, на влезот во зградата на Универзитетот, **секој работен ден од 10:00ч до 14:00ч**. Притоа кандидатите за упис се должни да ги почитуваат мерките за заштита од Ковид-19, односно задолжително да носат заштитна маска, да вршат дезинфекција на раце и да одржуваат безбедно растојание од 2м.

Документите се доставуваат **во оригинал** (не е дозволено доставуање на копии од документи, со или без заверка на нотар, туку исклучиво оригинални документи).

На ден **18.09.2020 година** ќе бидат објавени **прелиминарни резултати**, достапни на веб страната на Универзитетот и на влезната врата на Универзитетот.

По објавувањето на прелиминарните резултати, кандидатите имаат право на приговор, согласно одредбите од конкурсот.

На ден **22.09.2020 година** ќе бидат објавени **конечните резултати**, кои исто така ќе бидат достапни на веб страната на Универзитетот и на влезната врата на Универзитетот.

**III Запишување**

Студентите кои ќе бидат запишани односно чие име ќе биде објавено на конечните ранг листи, **потребно е во денот 24.09.2020 година, да дојдат физички на Универзитетот со цел нивно запишување** (пришто ќе треба да се извршат сите потребни уплати и да се потпишат потребните документи како договори за студирање и статистички обрасци). За да се избегне групирање, а со цел заштита од Ковид-19, запишувањето ќе се врши во следниве денови:

* **На ден 24.09.2020 година** – запишување на примените студенти на сите факултети.

Во определениот ден за запишување, студентите потребно е да ги извршат потребните уплати за запишување и истите да ги достават на шалтерот за студентски прашања, во просториите на Универзитетот.

**Жиро сметките за уплата ќе бидат истакнати во дополнително соопштение.**

Напомена: Овие уплати важат **само за студентите кои се примени односно чие име е на конечната ранг листа, и истите се доставуваат на определените датуми за запишување (24.9.2020година).**

За сите дополнителни прашања, на располагање Ви стои Одделението за студентски прашања на Универзитетот, достапни на следниве е-маил адреси **jasmina.andonoska@uist.edu.mk / elena.naumova@uist.edu.mk** или на телефонскиот број 046/511- 000/локал 112.

Универзитет за информатички науки и технологии

„Свети Апостол Павле“ Охрид